recursal/SuperWikiNEXT-32B huggingface dataset:
Термалната бања во Мишколц**Термалната бања во Мишколц** (унгарски: Barlangfürdő) е топлинска бања во природна карпа во Miskolctapolci, што е дел од градот Мишколц во Унгарија. Слична бања на оваа се наоѓа единствено уште во Словачка, во местото Склени Топлици.

Термалната вода во Мишколц, која е со температура од 30 °C, е позната по своето благопријатно дејство на болки во зглобовите и, бидејќи содржи помалку соли од повеќето термални бањи (околу 1000 mg/литар), луѓето можат да се бањаат подолго време, практички неограничено. Пештерската бања може да се посети преку цела година, освен во јануари.

Влезот во бањата
Пештерата и термалниот извор се познати од дамнешни времиња, но таа станала популарно место за капење дури по заземањето на Унгарија од страна на Османлиите (16-17 век). Во тоа време, подрачјето на бањата бил во сопственост на грчкиот манастир Görömböly (Герембеј). Развивањето на местото во бања била замисла на манастирскиот управител во 1711 година. Биле повикани и доктори од Кошице (Словачка) за да ги испитаат благотворните особини на водата. Во 1723 година се изградени три базени и гостилница. Базените биле сместени надвор, а топлите води во пештерата тогаш сѐ уште не се користеле. Во тој период водата била поладна од денешната, затоа што се користела ладната вода на Таполце (денес таа вода се користи за снабдување на градот Мишколц со вода за пиење). По кусиот период на популарност, бањата била занемарена во средината на 18 век, така да во 19 век од некогашните згради на бањата останале само рушевини.

Во 1837 новите манастирски управители ја обновиле и прошириле бањата. Тогаш бил направен и првиот внатрешен базен (кој сѐ уште не бил поврзан со пештерата), но само за побогати гости.

Внатрешност на пештерата
На почетокот на 20 век, градот Мишколц го купил целото подрачје на бањата од Грчката православна црква, не само поради термалните води туку и поради потребите на вода за пиење за градот.

Во текот на наредните години биле направени нови јавни бањи, а во 1934 година Таполца станал спа-центар. Во тек на изградба на новите делови, откопани се и неколку археолошки наоѓалишта, како и нов извор со температура на вода 31.5 °C. Термалната бања била отворена во 1941 година, но делот во пештерата бил отворен дури на 14 мај 1959 година.

Од тогаш комплексот на бањи се проширувал неколкупати. Надворешниот базен е со кров кој е со карактеристична форма на школка и бил направен во 1969 година. Во 1980-тите биле направени нови згради, коридори и базени со потопла вода (34-36 °C). Најновото ширење на комплексот бањи почнало во 1998 година.

Галерија
--------

* 
* 
* 
* 
*

Надворешни врски
----------------

* Официјална страница (англиски верзија) Архивирано на 18 февруари 2020 г. (исто така на унгарски, германски, полски, словачки)
* Краток опис Архивирано на 17 август 2005 г. (унгарски и германски)
* Официјално мрежно место на унгарски
* Термална бања во Мишколц: туристичко мрежно место (на унгарски, англиски, германски, полски, руски, словачки)
**Фабио Адобати** (роден на 8 април 1988 година) е италијански фудбалски дефанзивец кој игра за Тритиум Калчо 1908.

Кариера
-------

На 18 октомври 2019 година било потврдено дека Адобати му се приклучил на клубот од Серија Д Тритиум Калчо 1908.

Рекорди на домашната лига
-------------------------

| година | Конкуренција | Апликации | Цел |
| --- | --- | --- | --- |
| 2009–2010 година | Серија Ц1 | 9 | 0 |
| 2010–2015 година | Серија Ц2 | 57 | 2 |
| 2007–2009 година | Серија Д | 43 | 2 |
| Вкупно | 109 | 4 |

Наводи
------

1. ↑  Rinforzo in difesa in casa Tritium: ufficiale l'arrivo di Fabio Adobati, tuttocampo.it, 18 October 2019

Надворешни врски
----------------

* Fabio Adobati at TuttoCalciatori.net (in Italian)
* Фабио Адобати на soccerway
**Хоенлокштет** (германски: *Hohenlockstedt*) — општинска заедница во округот Штајнбург, во Шлезвиг-Холштајн, Германија. Седиштето на општинската заедница било во Хоенлокштет. Во јануари 2008 година била распуштена и нејзините општини биле поделени на општинските заедници Ицехо-Ланд и Келингхузен.

Општинската заедница Хоенлокштет се состои од следниве општини:

1. Хоенлокштет
2. Локштет
3. Лобарбек
4. Шлотфелд
5. Зилцен
6. Винзелдорф

|  |  |
| --- | --- |
| Stub icon | *Оваа статија за место во Шлезвиг-Холштајн е никулец. Можете да помогнете со тоа што ќе ја проширите.** п
* р
* у
 |

Координати: 54°07′59″ N; 8°51′00″ E﻿ / ﻿54.133° СГШ; 8.850° ИГД﻿ / 54.133; 8.850
Катник кај човек со прикажани делови, меѓу кои и цементот.
**Цемент** (substantia cementum) е минерализирано сврзливо ткиво кое се протега од вратот на забот до врвот на коренот на забот т.е го покрива дентинот во пределот на коренот на забот. Со цементот кое претставува тврд дел на забот, се остварува контакт со околните ткива (периодонциум)преку колагени влакна. Цементот е со помала тврдина од дентинот и има жолтеникава боја. Содржи 45% неоргански материи и 55% органски материи. Карактеристично за цементот е што одејќи од цементно-емајловата граница кон врвот на забот неговата дебелина постапно се зголемува така што на самиот врв на забот е најдебел и го формира отворот на коренот на забот (foramen apicis dentis)

Поделба на цементот
-------------------

Цементот се дели на бесклеточен и клеточен. Нивното целосно разграничување не е целосно утврдено, се смета дека бесклеточниот дел е најзастапен во горните две третини од цементот, додека клеточниот дел е застапен во долната третина од цементот, најгусто во самиот отвор на врвот на коренот на забот. Клетките на цементот се нарекуваат цементоцити.

Типови на влакна во цементот
----------------------------

Цементот содржи 2 типа на тенки влакна: тенки колагени влакна и дебели колагени влакна. 
Тенките колагени влакна се протегаат паралелно на површината на забот, додека дебелите колагени влакна се протегаат под прав агол на површината на забот. Краевите на овие влакна од една страна се поврзуваат со периостот, а од другата страна со цементот на забот и тие краеви се нарекуваат Шарпееви влакна.
**Филоскоп** (грчки: *Φιλος* (филос - љубов) и грчки: *σκοπέω* (скопео- гледа) — љубов кон набљудувањето) е уред за набљудување на слики во различнит фази кои овозможуваат анимација. Тоа всушност е една книшка (кинеограф) која е ставена во механички склоп поради побрз и полесен преглед на слики. Филоскопот го патентирал во 1897 година Хенри Вилијам Краток (Henry William Short) Книшката на која се нацртани различни фази на движења, ставена е и фиксирана во метална рамка, а со помош на метална рачка се вртат страниците од книшката. Иако самиот изум всушност е усовршување или додавање на механички делови на кинеографот, тој е патентиран и има свој назив независен од кинеографот.

Оптички уреди
-------------

* Тауматроп
* Фенакистоскоп
* Стробоскоп
* Зоотроп или зоетроп
* Фантаскоп
* Праксиноскоп
* Зоопраксископ
* Кинеограф
* Кинора
* Филоскоп
* Мутоскоп

Наводи
------

1. ↑  Filoscope Videos - Museum of the History of Science : Museum of the History of Science
**Термера** (старогрчки: *Τέρμερα*), познатa и како **Термерум** или **Термерон** (Τερμερον), ― поранешен поморски град на античка Карија на јужниот брег на полуостровот Халикарнас, во близина на 'ртот Термериум. Стефан Византионски погрешно го ставил градот во Ликија. Таа бил полис (град-држава) и член на Делискиот Сојуз. За време на римското владеење, овој дорски град бил слободен град. Според делото *Суда*, местото го создало пословичниот израз Τερμέρια κακά (Термерија кака), кој бил користен како затвор од страна на владетелите на Карија. Во грчката митологија, бил основан од Термер, по кого го добила името.

Нејзината местоположба се наоѓа во близина на Асарлик, азиска Турција.

Наводи
------

1. ↑  Херодот. *Историја*. **5.37**.
2. ↑  Страбон. *Географија*. xiv. p.657. Броеви на страници кои се однесуваат на изданието од Исак Казобон.
3. ↑  Плиниј Постариот. *Naturalis Historia*. **5.29**.
4. ↑  Стефан Византионски. Етика. *s.v.* τὰ Τέρμερα.
5. ↑  Mogens Herman Hansen & Thomas Heine Nielsen (2004). „Karia". *An inventory of archaic and classical poleis*. New York: Oxford University Press. стр. 1134-1135. ISBN 0-19-814099-1.
6. ↑  *Suda,* s.v.
7. ↑  Ричард Талберт, уред. (2000). *Барингтонски атлас на грчкиот и римскиот свет*. Princeton University Press. стр. 61, и придружни белешки од директориумот.
8. ↑  Лундски универзитет. *Дигитален атлас на Римското Царство*. (англиски)

Public Domain Смит, Вилијам, уред. (1854–1857). „Termera". *Речник на грчката и римската географија*. Лондон: John Murray.

36°59′45″ N; 27°17′54″ E﻿ / ﻿36.995872° СГШ; 27.298363° ИГД﻿ / 36.995872; 27.298363
Под **целулит** се подразбираат промените на сврзното и поткожното масно ткиво. Видлив е со голо око или со стискање на дел од кожата. Целулитот е составен од масти, токсини и вода.
Целулитните промени на кожата се манифестираат како дифузни перничиња или ограничени јазли кои настанале поради вишок на масти, ослабено сврзно ткиво, пореметување во циркулацијата и размената на материите, пред сè од задржување на вода во ткивата.

Појава
------

Појавата на целулит може да биде генетски условена, но на настанувањето на целулит влијаат и многу фактори :

* Специфични физиолошки процеси поврзани со пубертетот,
* Бременост и климактериум,
* Хормонски пореметувања,
* Згоеност,
* Неправилна исхрана,
* Пореметена функција на органите за варење на храната,
* Недостаток на физички активности,
* Пушење, алкохол и др.

Во почетната фаза целулитот не се приметува на прв поглед, туку само ако кожата се притисне меѓу прстите. Во следната фаза масните клетки формираат јасно видливи перничиња, а кожата станува помлитава. Во третата фаза кожата е потенка и понееластична и добива изглед на кората од портокал. Во поткожното ткиво има сè повеќе јазли, кои во завршната фаза стануваат потврди и болни на допир. Кожата потполно ги губи еластичноста и здравата боја.

Зошто настанува целулитот кај жените
------------------------------------

За појава на целулит одговорно е поткожното масно ткиво кое жените го имаат 30% повеќе од мажите. На местата типични за појава на целулитот (стомакот, бутовите, долниот дел на грбот и др. ) се наоѓаат посебни видови на масни клетки, кои имаат улога да ги таложат мастите кои со никаква диета не се отстрануваат. Сврзното ткиво кај жените е послабо отколку кај мажите и жените го имаат 20-30% помалку отколку мажите. Откриено е дека жените кај кои се јавува целулит имаат послабо развиено сврзно ткиво отколку жените кај кои не се јавува.
Кај мажите не се јавува целулит, што се препишува на заштитната улога на машкиот полов хормон тестостерон. 
**Естрогенот** (женскиот полов хормон) е одговорен за насобирањето на масно ткиво на типичните места за целулит и за задржувањето на течноста. Зголеменото и почесто внесување на естрогени при контрацепција или преку храна е причина што целулитот се јавува во помлада возраст.

Лекување
--------

Лекувањето на целулитот подразбира отстранување на факторите кои се причина за негово настанување и разни видови на козметички третмани.

### Антицелулитни третмани во козметичкиот салон

Во борбата против целулитот, посебно оној во критичен стадиум, голем придонес имаат козметичките третмани со помош на современите апарати.
Во понудата на козметичките салони постојат низа на третмани како специфични масажи, лимфни дренажи (помагаат организмот да се ослободи од штетните материи), терапии со морски алги, ароматерапии, терапии со инфрацрвени зраци, електротерапии и терапии со ласер.
Овие третмани го поттикнуваат метаболизмот, ја подобруваат циркулацијата, го помагаат излачувањето на штетните материи, ги разградуваат мастите, помагаат во регенерација на оштетеното ткиво и сл.

Наводи
------

*
**Стварност** или **реалност** во секојдневна употреба значи „се што постои." Поимот „стварност" во најслободна интерпретација, вклучува се што е достапно и разбирливо за науките, филозофија, теологија или било кој друг аналитички систем. Стварност во оваа смисла може да вклучува и постоење и непостоење.

Во најстриктна смисла на европско-германската филозофија, постојата нивоа на градација во стварноста. Овие нивоа вклучуваат, од најсубјективно кон најстрого:

* Феноменолошка стварност
* Вистина
* Факт
* Аксиома

Други културни традиции, особено оние засновани на будизам, имаат други претстави за природата на стварноста: видете, на пример, самсара или маја.

Поврзано
--------

* Онтологија
* симулирана реалност
* хиперреалност
* виртуелна реалност
* илузија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85111773
* GND: 4266525-5
* NKC: ph135610

 |

 |
**Фауста** (околу 630 - после 668) била византиска царица, сопруга на царот Констанс II Ираклиј и мајка на царот Константин IV.

Фауста била ќерка на Валентинијан, византиски генерал од ерменско потекло, потомок на ерменската династија на Аршакидите.

Фауста се омажила за Констанс II Ираклиј во 642 година. Двајцата имале три сина:

* Константин IV
* Ираклиј
* Тибериј

Точниот датум на смртта на Фауста е непознат. Познато е дека таа го надживеала сопруг, кој бил убиен во бањата на 15 септември 668 година. Во "За церемониите" цар Константин VII споменува дека царицата била погребана во црквата Свети Апостоли во Цариград.

Наводи
------

1. ↑  Kazhdan, pg. 496
2. ↑  Peter Charanis, 'The Armenians in the Byzantine Empire,' Byzantinoslavica 22 (1961), 196–240.

Надворешни врски
----------------

* Warren Treadgold, "Two Fights for Survival: 610–668," Chapter 9 of his A History of the Byzantine State and Society, Stanford University Press, 1997, pp. 287–322.
* Lynda Garland, "Fausta, wife of Constans II"

|  |  |  |
| --- | --- | --- |
| Претходник**Грегорија** | **Византиска царица**642–668 | Наследник**Анастасија** |
Fugazza con queso.
 Фугазета.
**Фугаца кон кезо** или само **фугаца** (од џеновски дијалект : *fugassa*, италијански : focaccia ) е вообичаен вид на аргентинска пица со потекло од Буенос Аирес која се состои од густа кора за пица прелиена со кромид, сирење, а понекогаш и маслинки. Добиено е од комбинација на неаполска пица со италијански леб од фокача .

Се верува дека Фугаца и нејзините варијации биле измислени од џеновеско -аргентински производител на пица по име Хуан Банчеро некаде помеѓу 1893 и 1932 година, кој работел во продавницата за пица што го носи неговото име. Пица-продавницата на Банчеро продолжува да ја продава Фугаца се до ден-денес во населбата Ла Бока, Буенос Аирес, која историски служела како дом на имигрантите од Џенова во Аргентина.

Одлики и сорти
--------------

Фугаца обично се подготвува со следните состојки:

* Аргентинско тесто за пица („маса" – значи најмалку три сантиметри слични на фокача кога се служи, или поумерено „полу-тесто" – „медиа маса"), се одликува со сунѓереста конзистентност и многу повеќе вода и квасец од неаполскиот кора за пица
* моцарела од кравјо млеко со ниска влажност
* црвен кромид
* зелен кромид
* сладок кромид
* оригано
* пармезан
* маслиново масло

**Фугазета** е варијација на Фугаца во која сирењето се пече помеѓу две кори за пица (најчесто медиа маса), а одозгора се става кромид.

Наводи
------

1. ↑  „PIZZA FUGAZZA CON QUESO – PIZZA ARGENTINA". 2 July 2014.
**УЕФА Лига на шампиони 2009/10** — 18. сезона сезона на најсилното натпреварување на европските фудбалски клубови под името УЕФА Лига на шампиони и 55. сезона од основањето на натпреварувањето.

Натпреварувањето започнало со одигрувањето на првото квалификациско коло на 30 јуни 2009 година, а завршило со финалето одиграно на 22 мај 2010 година на стадионот Сантјаго Бернабе во Мадрид, Шпанија.. Во финалето играле екипите на Бајерн Минхен и Интернационале Милано. Интернационале Милано го освоил својот трет трфеј во најсилното европско фудбалско натпреварување со резултат од 2:3.



1. ↑  „Madrid and Hamburg awarded 2010 finals". UEFA. 28 март 2008. Посетено на 28 март 2008.
Островите Чук.
**Фајчук** или **Тол** е островска група во сојузната држава Чук во Микронезија. Островската група е составена од 4 острови кои се одделени со тесни канали. Овие четири острови сочинуваат една од општините во државата.

Острови
-------

Четирите острови се Пата, Поле, Вонеј и Тол. Вкупната површина на островите е 34 км2 и имаат население од 10.201. Островите се воглавно ридски и највисок врв е Винипот со443 метри надморска височина.

Површината на одделните острови е:

* **Тол** - 10.3 км2
* **Вонеј** - 10.0 км2
* **Поле** - 9.3 км2
* **Пата** - 4,4 км2

Наводи
------

1. ↑  Chuuk 2000 census[*мртва врска*]

Надворешни врски
----------------

* Острови во Микронезија Архивирано на 19 јануари 2021 г.

Координати: 07°21.14′N 151°36.51′E﻿ / ﻿7.35233° СГШ; 151.60850° ИГД﻿ / 7.35233; 151.60850

|  |  |
| --- | --- |
| Stub icon | *Оваа статија СД Микронезија е никулец. Можете да помогнете со тоа што ќе ја проширите.** п
* р
* у
 |
Статуа на Роланд на главниот плоштад
**Бременскиот Роланд**, статуа на Роланд подигната во 1404 година на плоштадот пред градската општина е обележје на Бремен. Од 1973 година, статуата на Роланд е заштитен споменик и во 2004 година заедно со градскиот совет е прогласен за светско наследство на УНЕСКО.

Фигурата е висока 5,47 метри и стои на подиум висок 60 сантиметри. Одзади е потпрен со столб крунисан со готски украсен балдахин. Така, споменикот достигнува вкупна висина од 10,21 метри и со тоа е највисоката самостојна статуа на германскиот среден век.

Важност
-------

Грбот на Роланд
Статуата го прикажува познатиот јунак од песните и еповите (Епот за Роланд) воен командант и наводен внук на Карло Велики. Значи, Роланд стои на плоштадот како претставник на кралот, ги објавува и ги гарантира пазарните права и слободи што наводно му биле доделени на градот.

Роланд се одликува со оклопот и со посебен начин на витешки живот. Подигнатиот меч на статуата е повеќе симбол на градски судија отколку на припадник на витешкиот род, бидејќи му недостасува ножница што би била прикачена на појасот. Штитот со грбот на двоглавиот орел на империјата е знак на правото на Бремен на слобода што долго му било оспорувано.

Историја
--------

Разгледница ~ 1905 година со статуата на Роланд на градскиот плоштад
Претходникот на Роланд бил направен од дрво и во ноќта од 28 кон 29 мај 1366 година бил превртен и запален од војници на надбискупот Алберт. И тој како и подоцнежната статуа го носел кралскиот грб и се претпоставува дека како и другите стари статуи на Роланд бил поставен меѓу 1340 и 50 година. Во 1404 година, пред изградбата на градската општина, Советот на Бремен го поставил новиот камен Роланд.

Во Бремен се раскажува дека градот ќе остане слободен и независен сè додека Роланд стои и ги чува.
**Привремена административна мисија на Обединетите нации на Косово** (англиски: United Nations Interim Administration Mission on Kosovo) е официјално нарачана мисија на Обединетите нации на Косово и Метохија. УНМИК го опишува својот мандат како „да му помогне на Советот за безбедност на Обединетите нации да постигнат општа цел, имено да обезбеди услови за мирен и нормален живот за сите жители на Косово и да ја унапреди регионалната стабилност на западен Балкан".

УНМИК е основан според Резолуцијата 1244 на Советот за безбедност, која била усвоена на 10 јуни 1999 година. Во таа резолуција, ООН одлучила да „[распореди] на Косово, под покровителство на Обединетите нации, [меѓународно] граѓанско и безбедносно [присуство]".

Наводи
------

1. ↑  „UNMIK". *UNMIK*. Архивирано од изворникот на 7 март 2016. Посетено на 30 октомври 2020.
2. ↑  Security Council на ООН  *Resolution*  *1244*. **S/RES/1244(1999)**  {{{date}}}.  (1999)  посет. 30 октомври 2020 г.
|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |

Статуата на Исус Христос
**Статуата на Исус Христос** (португалски: *Estátua de Jesus Cristo Redentor*) е скулптура која се наоѓа на ридот Корковадо покрај Рио де Жанеиро во Бразил. Статуата се наоѓа на 709 метри надморска височина и е висока 38 метри. Камен-темелникот е поставен на 4 април 1922 година, а официјалната градба започнала дури во 1926 година. За нејзината изградба биле потребни пет години.

Идејата за изградба на религиозен споменик за првпат се појавила во 1859 година. Таквиот предлог бил даден од страна на Педро Марија Бос и принцезата Изабела. Но во тоа време тоа не им успеало па во 1921 година повторно била обновена таа идеја, кога се приближувала стогодишнината од независноста.
**Филмската теорија** се обидува да развие прецизни систематски концепти што се аплицираат на изучувањата на филмот и киното како уметност. Класичната филмска теорија нуди структурна рамка за обраќање кон класичните предмети на техника, наратив, код, слика, жанр, субјективност, и авторство. Поновите анализи им даваат простор на психоаналитичката филмска теорија, структуралистичката филмска теорија, феминистичката филмска теорија, и теориите на документарците, новите медиуми, и третото кино. Поврзано филмска критика.

Историја
--------

Класичната филмска теорија добива облик за време на немиот филм. Таа се појавува од делата на режисери како Сергеј Ејзенштајн, Лев Кулешов, Џига Вертов, Пол Рота и филмски критичари како Рудолф Арнхајм, Бела Балаз и Зигфрид Кракоер. Филмската теорија во овој период не е академска дисциплина.

Во 60-те, академиците почнуваат со обиди да осигураат академска респектабилност конструирајќи филмски теории т.е. воведувајќи концепти од етаблирани дициплини како психоанализа, литературни студии и лингвистика.

Во 1970-те, е многу влијателен бил британскиот часопис „Екран" .

Специфични теории и стилови на филм
-----------------------------------

* Апарат теорија
* Уметнички филм
* Авторска теорија
* Феминистичка филмска теорија
* Формалистичка филмска теорија
* Жанровска теорија
* Филм ноар
* Германски експресионизам
* Хорор филм
* Италијански неореализам
* Марксистичка филмска теорија
* Психоаналитичка филмска теорија
* Структуралистичка филмска теорија

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh2008108033
* GND: 4071216-3
* BNF: cb125208912 (податоци)
* NKC: ph189273

 |

 |
**Фугази** (англиски: *Fugazi*) е американска пост-хардкор група, формирана во Вашингтон во 1987 година. Постојани членови на групата се: гитаристите и вокалисти Јан Мекеј и Ги Пичиото, басистот Џо Лели и тапанарот Брендон Канти. „Фугази" се познати по нивниот DIY етички став, начин на деловна практика и презир кон музичката индустрија. Фугази имаат направено бројни светски турнеи, имаат издадено шест студиски албуми, филм и снимки во живо добивајќи позитивна критика и успех во целиот свет. Фугази се наоѓаат на неодредена пауза од 2003 година.

Настапи во живо
---------------

Помеѓу 1987 и 2003 година, Фугази отсвириле над 1000 концерти во сите 50 држави во САД и во многу други низ целиот свет. Над 800 од овие концерти биле снимени од страна на инженерите за звук на бендот. Во 2005 и 2006 година Фугази издадоа 30 компакт дискови со настапи во живо на кои настапуваат во различни точки во нивната кариера. Подоцна снимките од нивните концерти беа достапни и на интернет.

Mузички стил и влијанија
------------------------

Музиката на Фугази претставува намерно отстапување од онаа на [[хардкор]-групите. Иако јасно вкоренета во панк и хардкор-музиката, во музиката на Фугази лесно се препознаваат и фанк и реге елементи, неправилни старт-стоп структури на песните и „тешки" рифови инспирирани од групите како што се Лед Џепелин и Квин кои биле омаловажувани од панк и хардкор сцената.

Членови
-------

Сегашни членови
* Јан Мекеј - вокал, гитара (1987-денес)
* Брендон Канти - тапани (1987-денес)
* Џо Лели - вокал, бас гитара (1987-денес)
* Ги Пичиото - вокал, гитара (1988-денес)

Членови кои учествувале на турнеи
* Џери Бушер - дополнителни тапани, труба (1998-2002)

Дискографија
------------

Студиски албуми
* *13 Songs* (1989)
* *Repeater* (1990)
* *Steady Diet of Nothing* (1991)
* *In on the Kill Taker* (1993)
* *Red Medicine* (1995)
* *End Hits* (1998)
* *The Argument* (2001)

Наводи
------

1. ↑  „Fugazi". TrouserPress.com. Посетено на 2011-07-15.
2. ↑  Perlah, Jeff. "The Independent". Guitar World март 2002.
3. ↑  „Fugazi Rises Again, In Online Archive". New York Times. 2011-11-25. Посетено на 2011-11-28.

Надворешни врски
----------------

* Фугази на Ризницата
* Фугази на Dischord
* Фугази на Allmusic

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 295923104
* LCCN: nr97019025
* ISNI: 0000 0001 0669 7142
* GND: 10301807-4
* BIBSYS: 6031798
* MusicBrainz: 233fc3f3-6de2-465c-985e-e721dbabbace
* NKC: xx0029030

 |

 |
**Филмски плакат** за македонскиот игран филм Бал-кан-кан
**Филмски плакат** за филмот Монти Пајтон и Светиот Грал ‎
**Филмски плакат** — плакат чија главна цел е промоција на некое филмско дело. Најчесто тие содржат впечатлива слика која треба да го зголеми интересот кај населието за дадениот филм. Претежно на овие плакати се среќаваат главните ликови од филмот или некоја впечатлива сцена. Често се среќаваат и комбинации од повеќе сцени. Порано се користеле цртежи наместо слики, поради техничките можности.

Освен слика, тие содржат и текст кој скоро секогаш е составен од имињата на главните глумци, режисерот и насловот на филмот пропратен со некој слоган или впечатлива реченица. Најчесто тука е и датумот на издавање или премиерата во кино. Филмските плакати најчесто се објавуваат пред или во кино салите, како и надвор во трговски центри или прометни улици. Истата слика често се користи и за флаери и памфлети или друг рекламен материјал со поинаква големина. Филмските плакати се стари колку и филмовите, со тоа што на почетокот на XX век тие биле едноставни илустрации од некоја сцена или пак уметничка интерпретација на некое случување од филмот или општо ја обработува филмската тема.

Колекционерство
---------------

Колекционерството или собирањето на филмски плакати како спомен и сеќавање се среќава заедно со собирањето на автограми, фотографии, поштенски марки и други видови на специфични работи. Собирањето на филмски плакати најмногу се раширило по Втората светска војна. Ентузијастичните колекционери започнале со собирање на филмски плакати иако имало популарни биле и разни видови на памфлети, списанија, специфични салфети и слично. Колекционерството на филмски плакати е распростането и во Република Македонија.

|  |  |
| --- | --- |
| Ризница | „Филмски плакат" на Ризницата ? |

Наводи
------

1. ↑   - статија од весникот Нова Македонија за колекционерот Стојан Петроски од Кичево, објавена на 15.11.2010

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* LCCN: sh85048229
* GND: 4154371-3
* NDL: 01196522
* NKC: ph120198

 |

 |
**УНОСАТ** била основана во 2001 година како оперативна, интензивно технолошка програма на Институтот за обука и истражување на Обединетите нации (УНИТАР). УНОСАТ обезбедува анализа на сателитски слики и развој на капацитети на системот на ООН, земјите-членки на ООН и нејзините партнери. Работата на програмата поддржува донесување одлуки засновани врз докази за мир, безбедност и издржливост. Производите на УНОСАТ се користат како одговор на хуманитарни кризи и за спроведување на Агендата за одржлив развој во 2030 година.

Тимот на УНОСАТ главно е составен од аналитичари за ГИС, геолози, хидрогеолози и хидролози, поддржани од ИТ инженери, програмери и експерти за управување

Седиштето на УНОСАТ е во Европската организација за јадрено истражување (ЦЕРН) во Женева, Швајцарија со регионално присуство во Бангкок, Најроби и Нџамена.

Користена литература
--------------------

1. ↑  „Management change at UNOSAT". UNOSAT. Посетено на 2009-04-09.

Надворешни врски
----------------

* официјално мрежно место
**Вардел Стефен Кари II** (роден 14 март 1988) — американски професионален кошаркар, играч за Голден Стејт Вориорс во Националната Кошаркарска Асоцијација (НБА). Многу играчи и аналитичари го нарекуваат него најголем стрелец во историјата на НБА. Во 2014-15, Кари ја освои наградата Најкорисен играч во НБА и ги предводеше вариорсите на првата титула што не била освоена од 1975 година. Следната сезона, тој стана првиот играч во НБА-историјата кој бил избран за МВП со едногласна одлука и да ја води лигата. Истата година,вариорсите го соборија рекордот за најмногу победи во една НБА-сезона.

Кари е син на поранешен НБА-играч, Дел Кари и постар брат на НБА-играчот Сет Кари.

Животопис
---------

Синот на Соња и Дел Кари , Стефен Кари се роди во Акрон Охио, додека неговиот татко беше член на Кливленд Кавалирс. Тој порасна во Шарлот Нова Каролина каде што неговиот татко поминал најголем дел од својата НБА кариера. Дел често го носел Кари и помладиот брат, Сет, на неговите натпревари, каде тие фрлале топки за време на загревањето. Семејството кратко се преселило во Торонто, каде што Дел ја завршил својата кариера како член на Рапторс. Во тоа време, Кари играл за кошаркарскиот тим на Квинсвеј Кристијан колеџ, водејќи ги во непоразена сезона. По пензионирањето на Дел, семејството се вратило во Шарлот, а Кари се запишал во христијанското училиште.

Стефен кари играл кошарка за Дејвидсон. Таму, тој бил двапати наречен Јуниорски играч на годината и го поставил рекордот на сите времиња за Дејвидсон и за Јужната конференција. За време на својата сафоморска година, тој исто така го поставил рекордот на НЦАА за една сезона за направени три точки. За време на сезоната 2012-2013, Кари го поставил рекордот на НБА за трикратни репрезентации направени во регуларната сезона со 272. Тој го надминал рекордот во 2015 со 286, а повторно во 2016 со 402.

Наводи
------

1. ↑  „Is Steph Curry The Best Shooter Ever? Yes, Say Many of NBA's All-Time Marksmen". *Bleacherreport.com*. June 1, 2015. Посетено на June 1, 2015. Укажано повеќе од еден `|accessdate=` и `|access-date=` (help)
2. ↑  „Dell Curry NBA Stats". Basketball Reference. Посетено на 28 February 2016.
3. ↑  „Stephan Curry, Golden State Warriors". Fellowship of Christian Athletes. Архивирано од изворникот на January 24, 2014. Посетено на August 20, 2014.
Хнум
**Хнум** (**Кнум**, **Кнему**, **Хмену**) бил еден од најраните божества кај Египќаните, бог на изворите на реката Нил, со глава на овен. Хнум значи „градител", а заштитник е и на грнчарството.

Се смета дека Хнум на своето грнчарско тркало ги создал луѓето. Им ја дал душата или „ка". Посебно внимателно ги создава фараоните. Хнум земал глина од годишните поплави на реката Нил, ги обликувал децата и им ги ставал во стомак на мајките. Здравјето на децата зависело од неговото расположени.

Бил еден од старите космички богови богови кој му помагал на Птах во извршувањето на Тотовите наредби, кој со зборови ја изразувал волјата на првобитната, создавачка Моќ; опишан е како „творец на оние што се; творец на оние што ќе бидат; извор на создаденото; отец на татковците и мајка на мајките".

Хнум е маж на божицата-жаба Хекет и татко на Анукет, која е отелотворување на Нил.

Наводи
------

* Египетска религија - египетската идеја за задгробниот живот - Е.А. Волис Баџ

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Староегипетска религија |
| --- |
|  |
| Митологија | 
* Политеизам
* Пантеизам
* Политеизам
* Еманација
* Душа
* Дуат

 |  |
|  |
| Божества | 
* Амаунет
* Амон
* Амут
* Анубис
* Анукет
* Апис
* Апоп
* Атон
* Атум
* Баст
* Бат
* Бес
* Ваџ-вер
* Ваџет
* Вепвавет
* Восрет
* Геб
* Двете дами
* Изида
* Кадеш
* Кебуј
* Кек
* Кепри
* Консу
* Маат
* Мафдет
* Махес
* Менхит
* Меретсегер
* Мин
* Мневис
* Монту
* Мут
* Неит
* Некбет
* Нефертем
* Нефтида
* Нун
* Нут
* Озирис
* Пакет
* Птах
* Ра
* Рат-тави
* Решеф
* Сатис
* Секер
* Секмет
* Серкет
* Сет
* Сешат
* Собек
* Сопдет
* Сопду
* Таварет
* Татенен
* Тефнут
* Тот
* Феникс
* Хапи
* Хатор
* Хека
* Хекет
* Хнум
* Хор
* Хух
* Четири Хорови синови
* Шу

 |
|  |
| Списи | 
* „Амдуат"
* „Книги на дишењето"
* „Книга на Земјата"
* „Книга на мртвите"
* „Книга на пештерите"
* „Книга на подземниот свет"
* „Книга на портите"

 |
|  |
| Верувања | 
* Атенизам
* Проклетството на фараоните

 |
|  |
|  Портал „**Египтологија**" |

 |
|  |
| --- |
|  **Св. Кирил и Методиј** |
|  |
| **македонска православна црква** |
| **Епархија** | Тетовско-гостиварска |
| **Архијерејско намесништво** | Тетовско |
| **Парохија** | Трета тетовска |
| Местоположба |
|  |
| **Место** | Горно Палчиште |
|  **Општина** | Боговиње |
|  **Држава** | Македонија |
| Општи податоци |
| **Покровител** | Свети Кирил и Методиј |
|
| Архитектонски опис |
|

**Свети Кирил и Методиј** — историска црква во тетовското село Горно Палчиште, која денес е целосно разрушена. Црквата се наоѓала на местото наречено **Вакуфиште**. Околу неа се наоѓале селските гробови, кои и денес се видливи. Денес целото црквино место, со се темелите и гробиштата се честа мета на трагачи на злато. Црквата била во употреба сè додека во селото имало Македонци. Со присилното иселување, исламизирање и албанизирање, црквата остала запуштена и заборавена.

Легенда
-------

Една легенда за црквата вели дека еднаш во минатото таа била целосно разрушена. Имено легендата вели дека во селото меѓусебно се ожениле кумови. На денот на самата венчавка во црквата во селото заврнал пороен дожд. Од силните порои се разорила цела црква. Младенците сосе наносот се излеале во сегашната месност наречена **Цепен Камен** кај месноста **Купенка**.

Наводи
------

1. 1 2  Trifunovski, Jovan F. (1976). *Polog (Etudes Anthropogeographiques)* (француски) (1. изд.). Belgrad: Academie Serbe des Sciences et des Art.
2. ↑  „Диви копачи бараат злато на Шара". Утрински Весник. Посетено на 2011-01-11.[*мртва врска*]

|  |  |
| --- | --- |
| Stub icon | *Оваа статија црква во Македонија е никулец. Можете да помогнете со тоа што ќе ја проширите.** п
* р
* у
 |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| * п
* р
* у
Цркви во Општина Боговиње |
| --- |
|  |
|  | „Св. Спас" (Долно Палчиште)
Историски: „Св. Атанасиј" (Долно Палчиште)  •  „Св. Кирил и Методиј" (Горно Палчиште)  •  „Св. Никола" (Новаке)  •  „Св. Атанасиј" (Жеровјане)  •  Крушка Манастир (Жеровјане) |  |
|  |
|       Општина Боговиње      |

 |
*За заболувањето предизвикано од хламидиите, видете хламидиоза.*

Инклузивни тела на *Chlamydia trachomatis*, кои ја претставуваат репликационата фаза на хламидиите.
**Хламидиите** (науч. *Chlamydiae*) се неподвижни облигатни внатреклеточно-паразитски грамнегативни бактерии. По својата форма, тие се кокоидни и достигнуваат од 0,2 до 0,4 µm во својот пречник. Се размножуваат само во цитоплазматичните везикули на живите клетки од нивните домаќини — ‘рбетниците. Големината им се движи од 0,2 - 1,5 µm, додека големината на нивниот геном е 4 x 108 далтони, еден од најмалите прокариотски геноми. Содржината на GC во нивниот геном изнесува 41 - 44 %.

Животен циклус
--------------

Растот, размножувањто и созревањето на хламидиите се обавува обично за време од 48 часа. Во нивниот животен циклус се среќаваат две форми: *елементарно тело* (ЕТ), кое претставува мало тело со ригиден клеточен ѕид и кое има инфективна природа; тоа преживува во надворешноста откако ќе излезе од клетката-домаќин и *ретикулатно* или *првично тело* (РТ), кое е поголемо од претходното и со тенок клеточен ѕид. Претставува неинфективна форма која се дели со цепење. Кога елементарното тело (наречено и хламидоспора) ќе се доближи до одредена клетка и ќе навлезе во неа, тоа се зголемува и ја губи својата ригидност и сега се нарекува ретикулатно тело. Тоа продолжува да расте во големина и започнува да се дели со бинарна делба 10-15 часа по инфекцијата. 20-30 часа по инфекцијата, ретикулатното тело се намалува и од него настануваат повеќе елементарни тела. Инфицираната клетка се разложува (лизира) 40-60 часа по инфекцијата и ги ослободува елементарните тела кои се способни да инфицираат нови клетки од домаќинскиот организам.

Особености
----------

Микробиолозите ги нарекуваат хламидиите "енергетски паразити", бидејќи сметаат дека тие ја добиваат својата енергија (ATP) од домаќинската клетка, затоа што не се способни сами да ја создаваат (кај нив отсуствува ATP-создавачки систем). Меѓутоа, од неодамна стана познато дека хламидиите поседуваат гени кои кодираат синтеза на ензими одговорни за синтеза на мал дел ATP.

Овие бактерии содржат ензими за синтеза на пептидогликан. Хламидијалните клеточни ѕидови не содржат пептидогликан, но антибиотскиот пеницилин кој ја блокира синтезата на пептидогликан, може да го забави хламидијалниот раст. Никој досега не ја знае причината за постоење на ензими кои учествуваат во синтеза на пептидогликан кај овие бактерии.

Кај хламидиите отсуствува Ftsz генот. Се смета дека тој е неопходен за сите бактерии и археи бидејќи служи за образување на септумот (преградата) која се создава за време на клеточната делба. Затоа, неговото отсуство е причина за непознавањето на начинот на кој се делат хламидиите.

Медицински аспект
-----------------

Постојат три опишани видови на хламидии кои можат да ги заразат луѓето:

* *Chlamydia trachomatis*, која ја предизвикува очната болест трахома и полово преносливата инфекција хламидија;
* *Chlamydophila pneumoniae*, која предизвикува една форма на пневмонија;
* *Chlamydophila psittaci*, која предизвикува пситакоза.
**Стивен Клајн** (англиски *Steven Klein* 1961) е американски моден фотограф кој моментално живее и работи во Њујорк. Клајн направил многу фотографии за рекламни кампањи за познати имиња како Кевин Клајн, Долче и Габана, Александер Мекквин и Најк, неговите фотографии редовно се појавуваат во многу списанија меѓу кои француското и американското издание на списанието Вог (англиски *Vogue*) и треба да се напомене дека ги овековечил ликовите на многу познати личности како Мадона, Том Форд и Бред Пит.

Клајн бил фотограф на албумот насловен ***Бритни*** (англ.*Britney*) на американската пејачка Бритни Спирс.

Имал самостојни изложби во Токио, Милано и Њујорк.

Надворешни врски
----------------

* Официјално мрежно место на фотографот Стивен Клајн Архивирано на 6 јуни 2008 г. (**англиски**)
* Фотографии на Стивен Клајн во Галеријата Стели Вајс(**англиски**)
* Стивен Клајн на арт.нет (**англиски**)
* Статија за Стивен Клајн во Њујорк Магазин (**англиски**)

|  |  |
| --- | --- |
| Stub icon | *Оваа статија е никулец. Можете да помогнете со тоа што ќе ја проширите.** п
* р
* у
 |
**Стефче Трпковски** (р. 7 август 1982

 во Скопје) — македонски политичар од редовите на ВМРО-ДПМНЕ, кој е актуелен градоначалник на Општина Сопиште. На функцијата стапил по локалните избори во 2013 година, па потоа повторно по локалните избори во 2017 година.

На Локалните избори кои се одржале на 17 октомври 2021 година, Трпковски како кандидат за градоначалник на Општина Сопиште од редовите на ВМРО-ДПМНЕ победил во првиот круг на гласање со освоени 65,03% од гласовите

Пред да стане градоначалник, тој бил геодетски инженер. Дипломирал на Градежниот факултет во Скопје.

Животопис
---------

Стефче Трпковски е роден на седми август 1982 година во Скопје. Средно образование завршил во ДСГУ „Здравко Цветковски", високо образование на Градежниот факултет во Скопје, каде се здобил со звање Дипломиран геодетски инженер. Од 2011 година е на магистерски студии на Градежниот факултет, каде магистрира како Магистер по Технички Науки. Од 2007 година работел во АЛФА–ГЕОДЕТ ДООЕЛ, а потоа бил пратеник во Собранието на Република Македонија, каде бил член на повеќе комисии, меѓукои на комисиите за транспорт и екологија, за локална самоуправа, за земјоделство, шумарство и водостопанство, за труд и социјална политика и во пратеничката група за меѓународна соработка со Парламентот на Јапонија.

Наводи
------

1. ↑  „Локални избори во Македонија (2013)". *Википедија*. 2020-05-30.
2. ↑  „Сумарни резултати од вториот круг за избор на градоначалници на општините во РМ – Локални избори 2017". *Државна изборна комисија на Македонија*. 30 октомври 2017. Посетено на 2 декември 2017.
3. ↑  „ДИК: Целосно преброени гласовите во 67 општини, 29 општини добија градоначалници во прв круг". *Точка*. 17 октомври 2021. Посетено на 19 октомври 2021.
4. ↑  „Интервју Стефче Трпковски: Сопиште ќе добие вода, пошироки улици, банкомати, Сончев град!". *Фактор Портал*. Посетено на 2020-03-26.
5. ↑  „Градоначалник на Општина Сопиште | ОПШТИНА СОПИШТЕ". Посетено на 2020-04-19.
**Флекен** (германски: *Flecken*) — ознака за мала населба со локално значење. Главно во Северна Германија се користи овој термин за означување на некоја паланка. Денес, терминот е раширен во повеќе германски покраини. Во Швајцарија и во Холандија, терминот има само историско значење.

Поим
----

Еден флекен за околните села претставува средишна точка и ги врши функциите на главно место. Затоа поседува одредени градски права, како на пример пазарните права *(Marktflecken)*.

Германија
---------

### Долна Саксонија

До 1885 година, во покраината Хановер овие места биле седиште на кралските амтови.

Вкупно 50 општини во Долна Саксонија ја носат титулата „флекен", меѓу кои најголема е Лангведел (Везер) со околу 14.500 жители. Најмал флекен е Видензал со околу 1.000 жители. Останатите биле издигнати на ниво на градови. Така, градот Бад Ибург до 1959 година ја носел ознаката флекен.

### Саксонија-Анхалт

Во Саксонија-Анхалт, општините Апенбург-Винтерфелд и Дисдорф, местото Калферде во општината Калферде и местото Веферлинген во градот Ебисфелде-Веферлинген ја носат оваа ознака.

### Хесен

Во Хесен општини со ваква ознака се Филмар, Менгерскирхен, Меренберг и Вајлминстер.

### Шлезвиг-Холштајн

Кога Шлезвиг-Холштајн бил преземен од Кралството Прусија и Австрија во 1864 година имало вкупно 25 места со ознака флекен. Со време биле издигнати на ниво на градови или станале дел од Данска во 1920 година (по референдумот во Шлезвиг). Како последна општина со ваква ознака била Арнис, која станала град во 1934 година. Оттогаш нема ниедна општина со ваква ознака.

Швајцарија
----------

Во Швајцарија одредени места во предалпските или алпските предели ја носеле ознаката флекен, но со средновековниот процес на основање на градовите, овие места станале градови.

Австрија
--------

Во Тирол постои село Флекен во општината Санкт Улрих/Пилерзе (околу 50 куќи).

Поврзано
--------

* Паланка

Наводи
------

1. ↑  Darstellung der Verbandsgemeinde Flechtingen
**Чулејца** позната и како **Партизанска Пештера** претставува втората најдолга пештера во јужниот дел од Македонија, после пештерата Бела Вода кај Демир Капија која е долга 955m. Таа се наоѓа на 150 метри од источниот брег на Тиквешкото Езеро, кај наоѓалиштето Горна Порта.

Според кажувањата на месните жители, во Чулејца се криеле партизаните за време на Втората светска војна, но само во првата просторија од влезот. Тие не успевале долго време да се задржат во пештерата бидејќи во неа се чувствувала силна миризба на амонијак од изметот на колониите лилјаци што живеат во неа. И при сегашните истражување спелеолозите пронашле свеж измет, што укажува дека Чулејца сè уште е населена со лилјаци.
Чулејца настанала со необични процеси, бидејќи во пештерата има многу хаотично испревртени сливови од минерали и необични форми. Од влезот пештерата продолжува во неколку насоки. Спроти влезот има јама, а лево и десно од неа се редат големи сали полни со украси, ходници и канали. На неколку места има сталактити долги и по 15 метри. Салите се наоѓаат на неколку нивоа, а некои се една над друга. Најголемата сала е долга 50 метри, а на таванот на друга сала, пак, има отвор низ кој може да се влезе во неа.

Наводи
------

1. ↑  „*Чулејца - пештерски систем со невидени украси*". Архивирано од изворникот на 2016-03-05. Посетено на 2013-09-16.

|  |  |
| --- | --- |
| Stub icon | *Оваа статија пештера во Македонија е никулец. Можете да помогнете со тоа што ќе ја проширите.** п
* р
* у
 |
**Тамара Мартиновиќ** (српски: Тамара Мартиновић)
(роден 1984 година во Белград, Србија, Југославија) е Србијан балет танчерка. Таа има изведено улоги во театарски мјузикли како што се Чикаго и Бакни ме Кејт во Теразије Театар во Белград (српски еквивалент на Бродвеј)..

Кариера
-------

Мартиновиќ дипломирала на балетската школа „Лујо Давичо" во Белград, а студент е на Филолошкиот факултет на Универзитетот во Белград.

Танцувала и во мјузикли и во балетски дела, вклучително и во „Циганите летаат на небото", Бакни ме Кејт.
(Бакни ме Кејт), Чикаго, Светлости позорнице (Сценски светла), Кабаре (Кабаре – Боб Фосе), Нова Добра Стара времена (Нови Стари Добри времиња), Неки до воле вруќе (Некои го сакаат тоа жешко), Земља (Земја - Алегадо). ), Ла Капинера. Сите овие се изведуваат во Позориште на Теразијама. Тамара глуми и во Театарот на Теразија на продукцијата „Маратонци трче почасни круг" отворена во мај 2008 година.

Медиумски перформанси
---------------------

Мартиновиќ настапуваше на телевизија со пејачот Здравко Чолиќ и танчерката Алекса Јелиќ.

Наводи
------

1. ↑  TAMARA MARTINOVIĆ
**Фламански Брабант** (/brəˈbænt/, /USalsobrəˈbɑːnt,\_ˈbrɑːbənt/; холандски: *Vlaams-Brabant* [ˌvlaːmz ˈbraːbɑnt]  ( слушни); француски: *Brabant flamand*) е покраина во Фландрија, еден од трите региони во Белгија. Се граничи со (стрелките на часовникот од север) белгиските покраини  Антверпен,  Лимбург,  Лиеж, Валонски Брабант, Ено и Источна Фландрија. Фламански Брабант, исто така, го опкружува Бриселскиот регион. Нејзиниот главен град е Лувен. Има површина од 2,118 km2 (818 ми) која е поделена на два административни окрузи (*arrondissementen* на холандски јазик) и содржи 65 општини. Од јануари 2019 година, фламански Брабант има население од 1,146,175 жители.

Фламански Брабант е создаден во 1995 година со разделување на поранешната покраина Брабант на три дела: две нови покраини, Фламански Брабант и Валонски Брабант; и Бриселскиот регион, кои повеќе не припаѓаат на ниту една провинција. Разделбата бил направена за да се смести евентуалната поделба на Белгија во три региони (Фландрија, Валонија и Бриселскиот регион).

Наводи
------

1. ↑  „be.STAT". *bestat.statbel.fgov.be*.
2. 1 2  „Structuur van de bevolking | Statbel". *statbel.fgov.be*.
3. ↑  „Sub-national HDI - Area Database - Global Data Lab". *hdi.globaldatalab.org* (англиски). Посетено на 2018-09-13.

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * п
* р
* у
Белгија Управна поделба на Белгија |
| --- |
|  |
| Заедници | Фламанска **·**  Француска **·**  Германска |  |
|  |
| Области **·**  Покраини | 

|  |  |
| --- | --- |
| Гл. град (Брисел) |   |
|  |
| Фламанска (Фландрија) | 
 Антверпен **·**  Источна Фландрија **·**  Западна Фландрија **·**  Лимбург **·**  Фламански Брабант  |
|  |
| Валонски (Валонија) | 
 Валонски Брабант **·**  Ено **·**  Лиеж **·**  Луксембург **·**  Намир  |

 |
|  |
| Општинипо области | Гл. град (Брисел) **·**  Валонска (Валонија) **·**  Фламанска (Фландрија) |
|  |
| Окрузи | Административни **·**  Изборни **·**  Судски |

 |

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* WorldCat
* VIAF: 129228832
* LCCN: n2007079606
* GND: 4568352-9
* NKC: ge462394

 |

 |

1. ↑  *Vlaams* in isolation is pronounced [vlaːms].